Narva-Jõesuu Linnavalitsus
info@narva-joesuu.ee	Teie: 27.06.2024 nr 24/7-1.2/39

Meie: 18.07.2024 nr 4-4/24/2921-3	

Detailplaneeringu algatamine ja keskkonnamõju strateegilise hindamise algatamata jätmine

Narva-Jõesuu Linnavalitsus esitas 27.06.2024 kirjaga nr 24/7-1.2/39 Riigi Kaitseinvesteeringute  Keskusele ja Kaitseministeeriumile seisukoha avaldamiseks Narva-Jõesuu linna Soldina küla Raja ja Kurvi detailplaneeringu algatamise ja keskkonnamõju strateegilise hindamise algatamata jätmise korralduse eelnõu.

Alljärgnevalt esitame  Kaitseministeeriumi valitsemisala ühise seisukoha.

Detailplaneeringu ala koosneb Raja (katastritunnus 51401:001:0330), Raja (katastritunnus 85101:003:0395), Kurvi (katastritunnus 85101:003:0346) ja Härmamäe tee (katastritunnus 85101:003:1031) kinnistutest.

Detailplaneeringu koostamise eesmärk on kinnistute moodustamine, ehitusõiguse määramine tehnopargi rajamiseks ja infrastruktuuri loomine. Detailplaneeringuga korrastatakse krundipiirid, muudetakse maasihtotstarve äri- ja tootmismaaks. Detailplaneeringu keskkonnamõju strateegilise hindamise eelhinnangus on märgitud, et planeeringus tuleb näha ette võimalused hoonete ja platside lahendustes alternatiivsete energiaallikate (eeskätt päikeseenergia) kasutamiseks.

Vastavalt kaitseministri 26.06.2015 määruse nr 16 „Riigikaitselise ehitise töövõime kriteeriumid, piirangute ruumiline ulatus ja andmed riigikaitselise ehitise töövõimet mõjutavate ehitiste kohta“ § 61 lõikele 2 ei tohi ehitiste püstitamine, laiendamine või ümberehitamine vähendada raadiosüsteemi töövõimet. Raja ja Kurvi detailplaneeringu alale võimalikud kavandatavad päikeseelektrijaamad võivad negatiivselt mõjutada raadiosüsteemide töövõimet. Eelnevast lähtuvalt teeme ettepaneku lisada edaspidi detailplaneeringusse, et Raja ja Kurvi detailplaneeringu alale võib igale kinnistule kavandada päikeseelektrijaama, mille päikesepaneelide maksimaalne (ehk DC) võimsus ei ületa 50 kW ja mis on ühendatud kuni 0,4 kV elektrivõrguga.

Peale eelmises lõigus märgitule, täiendavaid ettepanekuid ega vastuväiteid Narva-Jõesuu linna Soldina küla Raja ja Kurvi detailplaneeringu algatamise ja keskkonnamõju strateegilise hindamise algatamata jätmise korralduse eelnõu kohta ei ole.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee